# **Latinčina pre právnikov**

# (3-dňový workshop v rozsahu spolu 18 vyučovacích hodín)

**Anotácia:**

*Latinčina pre právnikov I., II. a III.* ponúkajú vzdelávací program, v rámci ktorého si záujemca môže osvojiť základy latinského jazyka so zameraním na právnickú terminológiu. Cieľom je nadobudnutie základného slovného fondu z právnej terminológie, s ktorým sa študenti stretávajú najmä pri predmetoch rímskeho a cirkevného práva, ale aj v ďalšom štúdiu a neskôr aj v praxi. Program workshopov bude prebiehať kombinovanou formou prednášky a semináru, počas ktorých si záujemci môžu precvičiť a overiť svoje znalosti. Základným pramenným materiálom cvičení sú vybrané pasáže z diel klasických právnikov obsiahnutých v Digestach. Absolventi workshopov nadobudnú schopnosť samostatného prekladu bežných latinských výrokov, slovných spojení a jednoduchších viet, ako aj porozumenia a správneho použitia cudzích slov latinského pôvodu v odbornej i bežnej komunikácii.

Účastníkom workshopov bude vydaný certifikát o ich absolvovaní v danom rozsahu.

# **Latinčina pre právnikov I.**

# (workshop v rozsahu 6 vyučovacích hodín)

1. Latinčina – jazyk klasického rímskeho práva, Digesta ako prameň znalosti latinského jazyka, význam latinčiny pre právnickú odbornú terminológiu, správna výslovnosť latinských slov

2. Podstatné mená typu *familia*

3. Latinské sloveso a jeho formy (*appellare* a *habere*)

4. Podstatné mená typu *dominus*, *ager* a *verbum*

5. Latinské prídavné mená typu *iustus, a, um* a *integer, gra, grum* a ich použitie

6. Prehľad jednoduchších latinských výrokov a citátov (výslovnosť, preklad a výklad)

# **Latinčina pre právnikov II.**

# (workshop v rozsahu 6 vyučovacích hodín)

1. Latinské sloveso a jeho formy (*agere* a *audire*)

2. Podstatné mená typu *lex* a *civis*

3. Podstatné mená typu *ius* a *animal*

4. Slovesá *esse* a *posse*

5. Pasívne slovesné formy v právnickej terminológii

6. Prehľad vybraných latinských výrokov a citátov (výslovnosť, preklad a výklad)

# **Latinčina pre právnikov III.**

# (workshop v rozsahu 6 vyučovacích hodín)

1. Latinské prídavné mená typu *legalis* a *constans* a ich paralely v slovenčine

2. Podstatné mená typu *magistratus*

3. Podstatné mená typu *res*

4. Tvorba odborných termínov pomocou sufixov

5. Zámená v právnych spojeniach

6. Prehľad vybraných latinských výrokov a citátov (výslovnosť, preklad a výklad)